Пётр Фаміч Ракіцкі

Пётр Фаміч Ракіцкі (, вёска Кустоўніца, Мазырскі раён, Гомельская вобласць — ) — беларускі генетык. Акадэмік Акадэміі навук БССР (1967), доктар біялагічных навук (1940), прафесар (1940). Заслужаны дзеяч навукі БССР (1973).

 Біяграфія 
Скончыў Маскоўскі ўніверсітэт (1927). З 1930 года старшы навуковы супрацоўнік Усесаюзнага інстытута жывёлагадоўлі, адначасова з 1932 года дацэнт кафедры генетыкі Маскоўскага дзяржаўнага ўніверсітэта. У 1938—1948 гг. загадчык кафедры, дэкан факультэта, намеснік дырэктара Маскоўскага пушна-футравага інстытута. З 1949 года старшы навуковы супрацоўнік, загадчык аддзела заалогіі жывёлагадоўлі Комі філіяла АН СССР, у 1957—1960 гадах загадчык сектара біялогіі Усесаюзнага інстытута навуковай інфармацыі. У 1960—1969 гадах загадчык кафедры заалогіі пазваночных жывёл Беларускага дзяржаўнага ўніверсітэта, адначасова з 1965 года загадчык лабараторыі тэарэтычнай генетыкі Інстытута генетыкі і цыталогіі Акадэміі навук БССР. У 1966—1977 гадах прэзідэнт Беларускага таварыства генетыкаў і селекцыянераў.

 Навуковая дзейнасць 
Навуковыя даследаванні ў галіне генетыкі і матэматычнай біялогіі. Сфармуляваў і эксперыментальна абгрунтаваў паняцце аб поле дзеяння гена. Праводзіў даследаванні па радыяцыйнай генетыцы. Даследаваў уплыў тэмпературнага фактару і рэнтгенаўскіх прамянёў на спадчынныя ўласцівасці жывых арганізмаў. Вывучаў узаемадзеянне паміж спадчыннасцю і адборам. Распрацаваў шэраг пытанняў па колькасных прыкметах і генетычным асновам селекцыі жывёл. Работы прысвечаны таксама пытаннях гісторыі і філасофіі біялогіі. 

Дзяржаўная прэмія БССР 1974 за цыкл работ «Распрацоўка пытанняў статыстычнай генетыкі і ўкараненне матэматыка-статыстычных метадаў у біялогію», апублікаваных у 1964—1974 гг.

 Асноўныя працы 
 Поле действия гена // Журнал экспериментальной биологии. 1929. Т.5, № 3-4.
 Практическое пособие по генетике. М., 1934.
 Основы вариационной статистики для биологов. Мн.: Изд-во Белгосуниверситета, 1961.
 Биологическая статистика. 3 изд. Мн.: Вышэйшая школа, 1973.
 Введение в статистическую генетику. 2 изд. Мн.: Вышэйшая школа, 1978.

 Узнагароды 
 Ордэн «Знак Пашаны»
 Медаль «За доблесную працу ў Вялікай Айчыннай вайне 1941—1945 гг.»
 Медаль «У памяць 800-годдзя Масквы»
 Дзяржаўная прэмія БССР 1947 г.

 Літаратура 



 Спасылкі 
 Рокицкий Пётр Фомич  // Сайт біялагічнага факультэта БДУ
 Ученые Беларуси: Пётр Фомич Рокицкий (К 100-летию со дня рождения) // Сайт НАН Беларусі
 Пётр Фаміч Ракіцкі ў базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 Рокицкий Пётр Фомич // Знаменитые люди Гомельщины 

Катэгорыя:Выпускнікі МДУ
Катэгорыя:Выкладчыкі БДУ
Катэгорыя:Генетыкі Беларусі
Катэгорыя:Акадэмікі Нацыянальнай акадэміі навук Беларусі
Катэгорыя:Нарадзіліся ў Мазырскім раёне
Катэгорыя:Заслужаныя дзеячы навукі Беларускай ССР
Катэгорыя:Генетыкі СССР
Катэгорыя:Пахаваныя на Усходніх могілках Мінска